CELEX: C2007/056/10
Language: fi
Date: 2007-03-10 00:00:00
Title: Asia C-313/05: Yhteisöjen tuomioistuimen tuomio (ensimmäinen jaosto) 18.1.2007 (Wojewódzki Sąd Administracyjny w Warszawien (Puolan tasavalta) esittämä ennakkoratkaisupyyntö) — Maciej Brzeziński v. Dyrektor Izby Celnej w Warszawie (Sisäinen verotus — Autoverot — Valmisteverot — Käytetyt ajoneuvot — Tuonti)

10.3.2007   
            
            
               FI
            
            
               Euroopan unionin virallinen lehti
            
            
               C 56/6
            
         Yhteisöjen tuomioistuimen tuomio (ensimmäinen jaosto) 18.1.2007 (Wojewódzki Sąd Administracyjny w Warszawien (Puolan tasavalta) esittämä ennakkoratkaisupyyntö) — Maciej Brzeziński v. Dyrektor Izby Celnej w Warszawie
   (Asia C-313/05) (1)
   
   (Sisäinen verotus - Autoverot - Valmisteverot - Käytetyt ajoneuvot - Tuonti)
   (2007/C 56/10)
   Oikeudenkäyntikieli: puola
   Ennakkoratkaisua pyytänyt tuomioistuin
   Wojewódzki Sąd Administracyjny w Warszawie
   Pääasian asianosaiset
   
      Kantaja: Maciej Brzeziński
   
      Vastaaja: Dyrektor Izby Celnej w Warszawie
   Oikeudenkäynnin kohde
   Ennakkoratkaisupyyntö — Wojewódzki Sąd Administracyjny w Warzawie — EY:n perustamissopimuksen 25, 28 ja 90 artiklan tulkinta ja valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetun neuvoston direktiivin 92/12/ETY (EYVL L 76, s. 1) 3 artiklan 3 kohdan tulkinta — Kansallinen (valmiste)vero, joka kannetaan ajoneuvoista silloin, kun ne rekisteröidään ensimmäisen kerran kyseisen valtion alueella, siten, että verokanta määritetään ajoneuvon iän perusteella — Käytetyn ajoneuvon yhteisönsisäinen hankinta — Velvollisuus tehdä ilmoitus viiden päivän kuluessa kyseisestä hankinnasta
   Tuomiolauselma
   
               1)
            
            
               Puolassa valmisteveroista 23.1.2004 annetulla lailla käyttöön otetun kaltainen valmistevero, jota ei kanneta henkilöajoneuvoista sen johdosta, että ne tuodaan rajan yli, ei ole EY 25 artiklassa tarkoitettu tuontitulli tai vaikutukseltaan vastaava maksu.
            
         
               2)
            
            
               EY 90 artiklan ensimmäistä kohtaa on tulkittava siten, että se on esteenä valmisteverolle sikäli kuin muusta kuin tämän veron käyttöön ottaneesta jäsenvaltiosta hankituista yli kaksi vuotta vanhoista käytetyistä ajoneuvoista kannettavan veron määrä ylittää aikaisemmin veron käyttöön ottaneessa jäsenvaltiossa rekisteröityjen samankaltaisten ajoneuvojen myyntiarvoon sisältyvän saman veron jäännöksen määrän. Kansallisen tuomioistuimen asiana on tutkia, onko pääasiassa kyseessä olevan lainsäädännön ja etenkin valmisteverokannan alentamisesta 22.4.2004 annetun valtiovarainministerin asetuksen 7 §:n soveltamisella tällainen seuraus.
            
         
               3)
            
            
               EY 28 artiklaa ei sovelleta valmisteveroista 23.1.2004 annetun lain 81 §:n 1 momentin 1 kohdassa säädetyn kaltaiseen yksinkertaistettuun ilmoitukseen ja neuvoston direktiivin 92/12/ETY 3 artiklan 3 kohta ei ole esteenä tällaiselle ilmoitukselle silloin, kun kyseessä olevaa lainsäädäntöä voidaan tulkita siten, että tällainen ilmoitus on tehtävä siitä lähtien, kun oikeus määrätä henkilöautosta omistajana hankitaan, ja viimeistään siitä lähtien, kun auto rekisteröidään tieliikennelain mukaisesti kotimaan alueella.
            
         
      (1)  EUVL C 281, 12.11.2005.